
E bobo ta hasi loke 
e no por laga di 
hasi. E sabí ta laga 
loke e no por hasi. 


Minister Weerwind a keda impreshoná 
Tempu pa ha- 
bitantenan di 
Boneiru mes 
skohe nan 
Gezaghebber 

PA TUR BO 
PIESA I TIRE 
PA BO AUTO, 
BUS OF TRUCK 


KAYA CARLOS A. NICOLAAS | 717-6272 


Minister Franc di protekshon di derecho, ta na Boneiru pa un bishita di trabou. Probechando di su bishita, e mi- 
nister kende ta hopi interesá den historia i kultura di e isla, a haña un rekorido bou di guia di Bòi Antoin di FuHi- 
KuBo. Na Mangazina di Rei, e minister a haña splikashon amplio di historia i kultura di Boneiru, loke por apresiá 
riba e foto. 


TURISMO DI SUISIDIO 


2 
Djárason 24 mei 2023 


Pronóstiko di tempu pa Boneiru 
Djamars 23 te Djárason 24 Mei 2023 
Parsialmente te hopi nublá 


Ta parsialmente te hopi nublá i predominantemente seku. E temperatura 
máksimo lo ta 33°C, e temperatura mínimo 26°C. E bientu ost ta moderá, 
forsa 4, posiblemente de bes en kuando basta fuerte, forsa 5. 


Altura di ola: 1.0-1.5 m (4-5 pia). 


* Altura di ola válido pa laman grandi 


O R A N J E S T A D / 
KRALENDIJK- Krus 
Kòrá Aruba riba 19 di mei 
a organisá un kurso di de- 
saster. Krus Kòrá Boneiru 
tambe a forma parti di e 
kurso. E kurso tabatin du- 
rashon di 4 dia i tabata kon- 
sistí di partinan práktiko i 


Den kuadro di treinen di desaster 
Krus Kòrá Boneiru na Aruba 


teorétiko basá riba desaster. 
Meta di e kurso ta pa e bo- 
luntarionan ta prepará kon 
atendé den situashon di de- 
saster. 
Djasabra mardugá na 
vèlt na Piedra Plat tabatin 
simulashon di un tribuna ku 
a kai den otro. 


Ámbos entidat mester a 
atendé ku e situashon. Na 
final a hasi evaluashon riba 
akshonnan ku a tuma i den 
totalidat kon a eksperensia 
e simulashon. 
Djadumingu 21 di mei a 
klousura e aktividat. Foto 
pa kortesia di eanews. 

Mito òf bèrdat? 
TURISMO DI SUISIDIO 


KRALENDIJK- 
E 
echo ku turistanan ta fayesé 
durante nan fakansi riba 
nos isla a bira fuente di spe- 
kulashon si ta trata aki di 
turismo di suisidio. E kon- 
septo aki ta na momentu ku 
un persona ta biaha pa un 
otro destinashon ku e in- 
tenshon pa pone fin na su 
bida. Esaki ta un fenómeno 
ku paisnan rònt mundu ta 
eksperensiá. Últimamente 
tin e impreshon ku e kanti- 
dat di turista ku ta hoga na 
momentu ku nan bai sam- 
buyá a oumentá. Awor den 
komunidat ta kuestioná si ta 
trata aki di turismo di suisi- 
dio. BONERIANO tabatin 
kombersashon ku Xenah 
Cicilia di Stinapa tokante e 
fenómeno aki. 


“Semper mi a tende di 
e mito aki, mi sa e pensa- 
mentu ta eksistí pero ainda 
no a hasi investigashon”, 
el a bisa. Segun Cecilia e 
pensamentu aki tin su orí- 
gen. “Dor ku na Boneiru 
e situashon ta fásil, nos no 
ta hasi hopi kontrol na mo- 
mentu ku un hende fayesé. 
Pues tin e pensamentu ku 
hendenan ta skohe pa bin 
muri na Boneiru. Nan ta 
kometé fayonan kèns ku ta 
hiba na nan morto miéntras 
nan ta sambuyadónan ku 
hopi eksperensia.” 
Nos a komprondé di 
Kuerpo Polisial Hulanda 
Karibense (KPCN) ku na 
momentu un sambuyadó 
hoga, polis ta entregá un 
deklarashon di morto natu- 


ral na famia di esun ku a 
fayesé. Pues no tin niun 
klase di investigashon. Es- 
aki ta hasi posibel ku famia 
por eksigí nan derecho riba 
e pólisa di seguro di bida. 
Esaki den mayoria kaso no 
ta posibel si ta trata di sui- 
sidio. Pa evitá e situashon 
aki mester tin mas klaridat 
pa ku e estado di salú di 
un sambuyadó. Cecilia no 
ta haña esaki masha realí- 
stiko. “Esaki mester ta an- 
krá den lei. Ademas fásil- 
mente un hende por bisa ku 
bo ta diskrimin’é. Aworakí 
segun nos leinan un sam- 
buyadó no por drenta la- 
man sin un splikashon. Asta 
ora bo bai hür un tanki, bo 
mester haña un splikashon 
lokal. No ta obligatorio pa 


bo bai ku un guia lokal pero 
si bo mester tin un ‘buddy’ 
huntu ku bo”, el a splika. 
Bon mirá, ta keda re- 
markabel e kantidat di sam- 
buyadó ku ta fayesé. Pa 
Cecilia e situashon no ta 
alarmante. “Pa e aña aki no 
ta hopi, mester tene kuenta 
ku e kantidat sambuyadó 
ku ta bin nos isla a subi. 
A base di porsentahe aki 
por konklui ku e kantidat 
no ta hopi. E ta zona hopi 
na momentu ku nos papia 
di kasonan insólito pero e 
porsentahe pa aña no ta 
alarmante.” 
E ta suprayá ku Bo- 
neiru no ta nesesariamente 
un destinashon pa sambu- 
yadónan yòn. “Hendenan 
ku sa di nos tin edat mas 


avansá. Nan ta bin pa sam- 
buyá i sosegá.” 


Pèrmit di naturalesa 
Kon a para ku e pèrmit di 
naturalesa? Anteriormente 
BONERIANO a publiká 
un artíkulo den kua nos a 
kuestioná e echo ku skol- 
nan di buseo na Boneiru 
no tin pèrmit di naturalesa. 
Pues un skol di sambuyá tin 
pèrmit pa kuminsá negoshi 
pero no tin e pèrmit ku ta 
mar’e na reglanan estrikto 
pa ku sambuyá. 
Segun Cecilia awor por 
konstatá ku esaki a mehora. 
“Miéntras tantu basta kos a 
kambia, gobièrnu ta trahan- 
do duru riba e retraso. Kasi 
tur skolnan tin e pèrmit di 
naturalesa.” 


KRALENDIJK- Na aña 
2022 PSV i Entidat Públiko 
Boneiru a firma un akuerdo 
di kolaborashon stratégiko, 
di kua stimulashon di em- 
presariado na Boneiru ta 
un parti importante. Ku e 
akuerdo di kolaborashon 
PSV ta bai kuminsá en- 
tre otro ku aktividatnan di 
‘Soccer School’ (Skol di 
Futbòl) tambe i forma en- 
trenadónan lokal. Banda di 
esaki PSV ta bai kompartí 
konosementu tokante ak- 
tividatnan di inisio i ekspan- 
shon. E kolaborashon entre 
PSV i Brainport i nan aspi- 
rashon kontinuo pa alkansá 
e siguiente nivel ta kuadra 
ku vishon di Entidat Pú- 
bliko Boneiru i ta un paso 
konkreto den direkshon di 
un desaroyo ekonómiko 
duradero pa Boneiru. 
Tres miembro di e plata- 
forma empresarial hubenil 
‘Youth Enterprise Platform’ 
(YEP) tabata wéspet na e 
wega di futbòl di PSV kon- 
tra FC Heerenveen, riba in- 
vitashon di Entidat Públiko 


Empresarionan hóben presente na wega di PSV 


Boneiru. Marjolein Oleana 
i Annette Emerenciana di 
Tourist Corporation Bo- 
naire (TCB) a akompañá 
Paul David Romo, Brandon 
Fernando i Kharim Ohab di 
YEP. ‘Un tremendo ekspe- 
rensia pa mira futbòl pro- 
feshonal asina djaserka i 
bibu. Un organisashon ku 
ta bon riba vèlt i kordiná 
manera PSV i ku e kolabo- 
rashon ku Brainport, por 
trese, stimulá i fortifiká 
hopi konosementu i abili- 
dat pa Boneiru’, segun Paul 
David Romo. 
Na luna di febrüari últi- 
mo Entidat Públiko Bonei- 
ru, huntu ku WeConnect, a 
lansa YEP; un plataforma 
interaktivo ku tin komo 
meta pa stimulá hóbennan 
boneriano pa bini Boneiru 
bèk despues di nan estudio 
pa promové empresariado 
i pa yena e vakaturanan ku 
tin na Boneiru. ‘E proyekto 
ku e empresarionan hóben 
ta hinkando den otro pa Bo- 
neiru ta importante den e 
proseso pa kombatí ‘brain- 


drain’ i trese ekspertisio 
lokal bèk. E kolaborashon 
entre Entidat Públiko Bo- 
neiru, PSV i Brainport ta 
duna sosten den esaki i 
tabata algu bon pa trese 
nan huntu’, segun diputa- 
do Craane di desaroyo 
ekonómiko i turismo. 
‘E motivashon i inspi- 
rashon mas grandi nan ta 
haña den un ambiente in- 


formal. 
E bishita na PSV ta un 
oportunidat fantá-stiko pa 
engrandesé ret di e empre- 
sarionan hóben, di manera 
ku nan por saka inspirashon 
for di esaki pa e enkuentro- 
nan di YEP ku ainda mester 
organisá pa studiantenan 
boneriano na Hulanda’, 
segun diputado Thielman, 
kende huntu ku diputado 


Kroon tabata e inisiadónan 
di e kolaborashon straté- 
giko akí. 
For di 18 di yüni 2023 
te ku 2 di yüli 2023 kua- 
ter entrenadó di PSV ta bin 
Boneiru pa hasi hóbennan 
futbolista boneriano entre 
6 i 15 aña i nan coachnan 
parti di nan seshonnan di 
entrenamentu di tur dia. 

KRALENDIJK -- Ta 
asina ku e disturbio ku ta 
situá nortost di Bahamas 
ta influensiá e patronchi di 
bientu den e área di islanan 
ABC, loke ta kondusí na e 
ola di kalor e dianan akí, 
tambe na Boneiru. 
Servisio Meteorológiko 


Ola di kalor debí na disturbio 


di Kòrsou ta informá ku e 
forsa di bientu durante luna 
di mei ta varia entre di 20 i 
30 kilometer pa ora. Duran- 
te e dia di djaluna i djamars, 
e forsa di bientu tabata en- 
tre 5 i 12 kilometer pa ora. 
Pues, tin ménos bientu 
durante e dianan akí i ta 


brinda espasio na un sen- 
sashon èkstra kalor. Tene 
na kuenta ku e lunanan 
mas kalor ta ougùstùs i 
sèptèmber. Servisio Meteo- 
rológiko Kòrsou ta antisipá 
ku e forsa di bientu lo ou- 
mentá gradualmente despu- 
es di djaweps. 


KRALENDIJK—Dia 
4 di yüni parke Washing- 
ton ta tene un dia habri 
pa públiko. Riba e dia aki 
públiko por akudí grátis 
na e parke. Lo tin entre 


Dia habrí na parke Washington 


otro diferente stènt di ku- 
minda, boka dushi, arte i 
tambe charlanan infor- 
mativo. E aktividat ta for 
di 9'or di mainta pa 6'or di 
atardi. 


K R A L E N D I J K / 
BRABANT – Na Reu- 
sel, Brabant, un stal di 
porko grandi a terminá 
na shinishi. Tur e tres 
mil porkonan den e stal a 
kima, Omroep Brabant ta 
informá. 
Pa banda di mitar di 
seis di atardi e kandela ta- 
bata bou i kontròl. Brant- 


Tres mil porko a 
kima 
wer a atvertí pa huma da- 
ñino. Bomberonan a evitá 
ku e kandela a hasi mas 
daño na e stalnan den be- 
sindario. 
Riba dak di e stal tabata 
panel solar. Spesialistanan 
ta mirando sí ku partinan 
d e panelnan a resultá den 
besindario i kon grandi e 
daño ta. 


KRALENDIJK – Dia In- 
ternashonal Liber di Plèstik 
ta kai tur aña riba 25 di mei. 
Meta di e dia akí ta pa en- 
grandesé 
konsientisashon 
tokante desperdisio di plès- 
tik. For di tempu ku e pro- 
hibishon a bini na vigor, ta 
topa ménos biá ku produkto 
di plèstik desechabel den 
naturalesa. Pa e motibu akí 
Entidat Públiko Boneiru ta 
sigui wak den direkshon di 
maneho pa gradualmente 
eliminá 
produktonan 
di 
plèstik desechabel. 
Na Boneiru ta haña hopi 
desperdisio di plèstik tirá 
abou, tantu riba bich komo 
den barionan. Na aña 2020, 
por ehèmpel mas ku 70% 
di e desperdisio ku hende a 
laga atras na Te Amo Beach, 
tabata konsistí di plèstik. 
Den dos aña di tempu a 


Despues di prohibishon 
Ménos plèstik den naturalesa 


haña kasi 10 mil kabitu di 
sigaria, nan ta kontené plès- 
tik, einan. Tambe a topa ku 
richi, kuchara, fòrki, kuchú, 
tayó i tapa di bòter di plès- 
tik. Na aña 2020 na sitionan 
públiko, a mira prinsipal- 
mente richi, kùp i bòter di 
plèstik. 
Pa yuda redusí desperdi- 
sio di plèstik na Boneiru, na 
aña 2022 un prohibishon di 
plèstik desechabel a drenta 
na vigor. For di 1 di yüni 
2022 ta prohibí pa bende 
saku, richi, kos di drai bi- 
bida kuné, kuchú, fòrki i 
kuchara di plèstik. I for di 1 
di ougùstùs 2022 ta prohibí 
pa bende baki di kuminda 
di fom desechabel. Esaki 
ta nifiká ku no por kumpra 
e produktonan akí mas den 
supermarket i ku nan no ta 
ofresé esakinan mas tampo- 


ko na restorant, bar, hotèl, 
òf otro empresa. 
Bo tambe ke yuda tene 
Boneiru limpi. 
Dia 25 di mei ta en- 
kurashá tur hende pa mas 
tantu posibel evitá uso di 
plèstik desechabel. Preferi- 
bel hasi uso di produkto 
reusabel. Bai ku por ehèm- 
pel propio bòter di awa òf 
kùp pa bebe kos aden. Si 
tòg ta hasi uso di produk- 
tonan desechabel, e ora ei 
tira e desperdisio di plèstik 
separá afó i den e baki di 
sushi korekto. 
Dia 25 di mei na dife- 
rente supermarket por haña 
un tas reusabel grátis ora 
gasta mas ku 50 dòler. ‘Nos 
ta orguyoso di nos isla i nos 
naturalesa. Huntu nos ta 
sòru pa un Boneiru liber di 
plèstik’. 

LAGA BO VOKABULARIO HASI UN 


DIFERENSIA 
Skritura: Proverbionan 15:1-7 
“Un kontesta suave ta kita rabia, ma un palabra 
skèrpi ta lanta rabia.” versíkulo 1(BS) 
Bo a para ketu i skucha e manera kon hende 
ta komuniká awendia? Ta manera ku mas duru, 
brutu i mahos e vokabulario ta; mas esei ta hasi 
impreshon riba hende. Palabranan asina kruel i 
fuerte ta kai i nos ta keda asombrá ta kon nos 
mundu a bira asina. 
Awe nos ta wak algun diferensia positivo i neg- 
ativo for di e versíkulonan 1-7. Kiko palabra por 
hasi i tambe kon e ta reflehá ki tipo di hende ta 
komuniká; 
Positivo 
Negativo 
Kontesta suave – kita rabia 
Kontesta skèrpi - lanta rabia 
Lenga ku ta usa konosementu korekto 
Boka ku ta yená di lokura 
Wowo di Señor ta mira e bon 
Wowo di Señor ta rechasá e malu 
Lenga suave – palu di bida 
Lenga di maldat – kibra e spiritu 
Prudente – aseptá korekshon 
Bobo – despresiá korekshon 
Hustu – tin rikesa den diferente forma 
Malbado – ganashi no ta satisfasé 
Sabí – lepnan ta papia loke ta korekto 
Bobo – kurason ta pensa maldat 
Laga nos saminá nos kurason awe i wak kiko ta 
biba den dje. Laga nos ta un persona ku ta reflehá 
bon manera i rèspèt den mundu kruel akí. 
Ta importante pa rekonosé ku nos no por hasi 
esaki di nos mes, ma ku Kristu Hesus komo nos 
Salbador nos por praktiká fruta di Su Spiritu: “Ma 
fruta di e Spiritu ta amor, goso, pas, pasenshi, 
kariño, bondat, fieldat, mansedumbre, dominio 
propio; …” Galationan 5:22-23. Opviamente fruta 
di e Spiritu ta kai den e kolòm positivo. 
Abo i ami por hasi un diferensia ku nos vokabu- 
lario! 
Gilda Beukenboom-Sintjago 
Produkshon PGM 



Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un programashon nobo di 4 ora. 
E programashon 
aki ta ripití pa 24:00. 

12.00 Herensia Aruba: 
Morgan Jaslyn Arrindell 
13.00 Aki Boneiru: 
Marcel Frans 
14.00 Herensia: 
Theodora Evertsz-Nicolaas 
15.00 BAPA: 
Santiago Malagon 


16.00 Herensia: 
Cornelia Akkersdijk 
17.00 Aki Boneiru: 
Dia di Den Gobi, Rincon 2018 
18.00 Herensia Aruba: 
Olga Vazquez 
19.00 BAPA: 
Hans Ziekenoppasser 


20.00 Aktualidat: 
Jan Rooÿakker 
21.00 Aki Bonaire: 
Debate Byof 1 April 2020 
22.00 Herensia Korsou: 
Ernest (Jackie) Voges 
23.00 BAPA: 
Junior Tecla 


KRALENDIJK – E lei 
di outor BES falta nada, es- 
aki Minister pa Protekshon 
di Derecho, Franc Weer- 
wind, a informá Tweede 
Kamer djaluna. Indikashon 
pa esaki ta un karta di e or- 
ganisashon internashonal, 
Knowledge Rights 21. Esa- 
ki ta haña ku e lei di outor 
BES ta duna akseso na in- 
formashon, konosementu i 
kultura na Boneiru, St. Eu- 
statius i Saba i p’esei ta urgi 
pa investigashon mas aleu. 
Profesor 
mr. 
D.J.G. 


Minister Franc Weerwind 
Lei outor BES falta nada 


Vissers, Profesor na Uni- 
versidat di Leiden, a laga 
e komishon di enseñansa, 
kultura i siensia sa, ku e 
ta haña un investigashon 
innesesario. Pe no tin nin- 
gun kaso konosí den kua e 
aplikashon di e lei di outor 
BES den práktika a produsí 
problema. 
Visser ta mustra, segun 
Weerwind, ku rason riba e 
lei di outor BES, otro ku 
Knowledge Rights 21 ta 
husga, ku e lei no ta pará 
den kaminda pa plama- 


mentu di publikashonnan 
di Gobièrnu. 
“Mas 
fuerte 
ainda. 
Artíkulo 11, insiso 2, di e 
lei di outor BES p’esei ta 
ofresé te asta mas espasio 
ku e artíkulo 15b ekiva- 
lente di e lei di outor hulan- 
des. Mas aleu Knowledge 
Rights 21 ta laga esaki pasa 
bai,” segun e profesor, ku 
na Boneiru, St. Eustatius i 
Saba ta nesesario posibel 
afsprak tokante e uso di 
traha pa derecho di outor 
protehá. 
Finalmente serka e dis- 
kushon tokante adaptas- 
hon di e lei di outor BES, 
lo por enbolbí tambe otro 
determinashonnan di kua e 
adaptashon lo por kondusí 
na èkstra obligashonnan i 
kobransa ku no ta e kaso na 
BES, segun Weerwind. 
Rijksdienst 
Caribisch 
Nederland (RCN) riba pre- 
gunta, tambe ta informá di 
no ta konosí ku situashon- 
nan problemátika ku ta ko- 
nopá ku adaptashon di e lei 
di outor BES. “Mi ke bai di 


akuerdo na e konklushon- 
nan di Visser ku e investi- 
gashon na adaptashon di e 
lei no ta nesesario, tampoko 
konsehabel,” segun e mi- 
nister. 
Knowledge Rights 21 


Minister Franc Weerwind, 


ta deskribí su mes komo 
un programa internasho- 
nal pa reforsá e derecho 
riba konosementu dor di e 
kambionan nesesario den 
regulashon i e funshon den 
práktika diario. 

Eli Deli Cafe B.V. 


ta buska 
Supervisor 


-40 ora pa siman 
-idioma: spaño, ingles i papiamentu. 
-min 3 aña di eksperensia, edat min 25 - max 35. 


Pa mas info yama telefón 795-4709 


Eli Deli Cafe B.V. 


ta buska 
Kok 


-40 ora pa siman 
-idioma: spano, ingles i papiamentu. 
-min 3 aña di eksperensia, edat min 25 - max 35. 


Pa mas info yama telefón 795-4709 


Details Services BV 


ta buska 
personal pa limpiesa 
- Edat 21+ 


Pa mas informashon por tuma kontakto ku 
number di telefón 784-3234 
Pa aplikashon por pasa personal na 
Kaya Atom # 19 Storage 24 


KRALENDIJK – Den 
transkurso di 2022 a tene 
un evaluashon di e memo- 
randum di komprendemen- 
tu tokante kontrabanda di 
hende. Esaki ta un doku- 
mentu ku mester kondusí 
na mas koperashon pa evitá 
i kombatí kontrabanda di 
hende. Tur pais dentro di 
Reino Hulandes, ta konektá 
na e memorandum akí i ku 
esaki ta duna prioridat na 
kombatimentu di kontra- 
banda di hende i tambe at- 
endé ku víktimanan di kon- 
trabanda di hende. 
Den e relato anual di 
2022 di Ministerio Públiko 


Dor di mas koperashon entre partnernan 
Mihó aserkamentu kontrabanda di hende 


BES, ta bini dilanti ku den 
e konsulta hudisial di kua- 
ter pais di yanüari 2023, a 
sigui un kontinuashon di e 
anterior memorandum. Re- 
lashoná ku e memorandum, 
na 2022 a tuma lugá algun 
akshon multi disiplinario 
dor di e kadena di estran- 
hero, konsistiendo di Min- 
isterio di J&V, IND, e enti- 
datnan públiko, Ministerio 
Públiko, Kuerpo Polisial 
Karibe Hulandes, KMar, 
JICN, Inspekshon di Labor 
i Belastingdienst. 
Relashoná ku señalnan 
pa loke ta trata kontraban- 
da di hende, a hasi entrada 


hudisial na algun empresa 
na Boneiru. Aki nan a in- 
vestigá sí e empresanan 
ta mantené nan mes na 
derecho laboral, òf ku no 
ta hasi mal uso di trahadó. 
Tambe a kontrolá sí e dife- 
rente pèrmitnan otorgá pa 
Entidat Públiko Boneiru, 
ta na òrdu. E akshonnan a 
sòru ku partnernan ta bai 
traha mas estrecho i dentro 
di kuadronan di lei kom- 
partí informashon ku otro. 
Un efekto di esaki ta ku e 
organisashonnan por haña 
otro mas lihé i pensa mas 
multi disiplinario. Tambe 
awor e kadena a desaroyo 


plannan ku por bai usa du- 
rante akshonnan den futuro. 
Finalmente fin di sèp- 
tèmber a tuma lugá un mini 
konferensia di e kadena di 
estranhero na Boneiru. Tur 
aña ta tuma lugá un konfe- 
rensia i kada biá atrobe or- 
ganisá dor di un otro part- 


ner dentro di e kadena di 
estranhero. E aña ku a pasa 
tabata turno na IND i SZW, 
kaminda e konferensia ta 
pará den seña di komparti- 
mentu di informashon,di- 
gitalisashon i e tendensian- 
an di kontrabanda di hende 
den e área karibense. 


Den narko supmarino 
Marina Kolombiano ta interseptá tres tòn di kokaina 


KRALENDIJK/BO- 
GOTA -- Marina Kolom- 
biano a interseptá e narko- 
supmarino di mas grandi te 
ku awor den Oséano Pasí- 
fiko. Na bordo di e barku 
ku ta trinta meter largu, a 
haña un lote di tres mil kilo 
di kokaina, ku un balor riba 
merkado kalkulá na shen 
mion euro. E barku èks- 
traordinario, ku ta nabegá 
nèt bou di superfisie di 
awa, tabata rumbo pa un si- 
tio deskonosí den Amérika 
Sentral. Segun fuentenan e 
barku lo tabata forma parti 
di un trafikashon di droga 
direkshon pa Estádos Uní- 


dos. A detené e tres perso- 
nanan na bordo ku ta tres 
Kolombiano di 45, 54 i 63 
aña bieu. Nan ta pretendé 
ku un kartel di droga a fòrsa 
nan pa hasi e biahe akí. 
A tou e barku pa Bue- 
naventura, kaminda a kon- 
fiská e droga. Desde 1993 
Marina Kolombiano a logra 
interseptá 228 tipo di e sup- 
marinonan asina. Ta usa 
e supmarinonan tambe pa 
transporte pa Europa, via 
Oséano Atlántiko, lokual ta 
un esfuerso ku riesgo. 
Dos luna pasá a desku- 
brí un supmarino ku 2600 
kilo di droga na bordo i dos 


kurpa sin bida. 
E víktimanan a muri pa 
motibu di huma di motor, 
miéntras ku e otro dos per- 
sonanan na bordo apénas a 
sobrebibí i a detené nan. 


KRALENDIJK -- Den 
e relato anual di 2022 di 
Ministerio Públiko BES pa 
loke ta trata violensia do- 
méstiko i maltrato di mu- 
cha, ta indiká ku na inisio di 
2022 a pone e kas di kuido i 
siguridat bou di Fundashon 
Sentro Akseso. Esaki ta un 
union di Fundashon Sentro 
pa Hubentut i Famia, ofisina 


Esaki ta konta tambe pa Family Justice Center 
Sentro Akseso ta duna víktima mas klaridat 


di proyekto desaroyo inte- 
gral di bario, seshon sosten 
komunitario di e direkto- 
rado di komunidat i kuido 
di Entidat Públiko Boneiru, 
punto di notifikashon vio- 
lensia doméstiko i maltrato 
di mucha, Guiami i e kas di 
kuido i siguridat. 
E union akí ta sòru ku ta 
reforsá e koperashon bou 


di otro. Na mes momentu 
kada biá no mester manda 
klientenan na un otro se- 
shon, pero por haña tur kos 
bou di un dak. Esaki ta duna 
víktimanan mas klaridat i 
ta reforsá e kuido di promé 
liña na Boneiru. Meskos 
ta konta pa Family Justice 
Center (FJC), ku na 2023 ta 
haña un lugá na Boneiru. 


Fin di 2022 Entidat Pú- 
bliko Boneiru i Gobièrnu di 
Aruba a firma un memoran- 
dum di komprondementu 
pa bai traha huntu e próksi- 
mo tres añanan riba e tere- 
no di violensia doméstiko i 
maltrato di mucha. Esaki ta 
dirigí riba entre otro e guia 
di víktima i kompartimentu 
di konosementu. FJC ta 


spesial pa víktima ku den- 
tro di un edifisio por haña 
e mihó ayudo, sin ku nan 
mester pasa diferente or- 
ganisashon pa esaki. 
Na entre otro Alemania, 
Bèlgika, Polonia i Estádos 
Unídos, parse ku FJC a re- 
sultá hopi eksitoso den guia 
di víktima di violensia do- 
méstiko. 

KRALENDIJK -- En- 
tidat Públiko Boneiru den 
kolaborashon ku Reino, 
ta organisá konferensia di 
trabou ‘Huntu kombatí po- 
bresa’, dianan 25 i 26 di 
mei. Durante e konferensia 
di trabou akí, ta pone un 
siguiente paso riba e ka- 
minda pa un maneho di po- 
bresa efektivo pa Boneiru, 
basá riba nesesidatnan real, 
un vishon kompartí i un 
aserkamentu integral. 
Antisipando riba deter- 
minashon di e mínimo so- 
sial, durante e konferensia 
di trabou ta trata e enkargo- 


Entidat Públiko huntu ku Reino ta organisá 
Konferensia ‘Huntu kombatí pobresa’ 


nan lokal riba tereno di si- 
guridat di eksistensia, opor- 
tunidat igual, partisipashon 
i kapasidat pa por yuda bo 
mes. 
Ku feedback di tur pro- 
feshonal envolví den e 
problemátika di pobresa 
lokal na Boneiru, e orga- 
nisadónan ta spera di yega 
na konklushonnan tokante 
kiko ta e enkargonan di 
mas importante i kon por 
traha huntu efektivamente 
riba esakinan. Tambe tin 
presentashon di oradornan 
ku hopi eksperensia riba 
tereno di kombatí pobresa 


lokal. E enfoke di e or- 
ganisadónan ta pa na final 
di e konferensia di trabou, 
diputado Jolinda Duncan- 
Craane, na nòmber di Ko- 
legio Ehekutivo i minister 
Carola Schouten di Pobre- 
sa, Partisipashon i Penshun, 
na nòmber di Reino, firma 
un deklarashon final tokan- 
te e kontribushon ku Enti- 
dat Públiko Boneiru i Re- 
ino ta duna na e programa 
di pobresa lokal. 


Mapa di Ruta 
E konferensia di trabou 
ta forma parti di e mapa di 


ruta ‘Huntu kombatí po- 
bresa’, ku Entidat Públiko 
Boneiru a desaroyá na fin 
di 2022. E meta ta pa yega 
na un aserkamentu inte- 
gral pa prevení, kombatí i 
aliviá pobresa, di moda ku 
ta mehorá siguridat di eksi- 
stensia di hende ku entrada 
abou, oumentá oportunidat 
igual i kapasidat pa yuda 
bo mes i ku tur hende por 
partisipá den sosiedat. Du- 
rante un promé simposio 
tokante e problemátika di 
pobresa na novèmber 2022, 
e konklushon tabata ku po- 
bresa ta enserá un reto kom- 


pliká. Kolaborashon den 
prevení, kombatí i aliviá 
pobresa ta un nesesidat, 
unda e habitante di e isla ta 
sentral. Den e lunanan ku ta 
tras di lomba, gruponan di 
enfoke a tuma lugá ku habi- 
tante vulnerabel, hende ku 
trabou i profeshonal ehe- 
kutivo i a hasi un inventari- 
sashon amplio di kua fasili- 
datnan falta ainda. 
Ta 
kompartí 
resulta- 
donan di e inventarisashon 
amplio akí durante e kon- 
ferensia di trabou dianan 
25 i 26 di mei i determiná e 
siguiente pasonan. 


KRALENDIJK – E 
lunanan ku ta bini ta bus- 
kando un remplasante pa 
Edison Rijna. Konseho 
di Minister ta nombra 
e kandidato. Tempu pa 
habitantenan di Boneiru 
mes por skohe nan Geza- 
ghebber, esaki partidonan 
polítiko ta haña. 
Den un relato di Marit 
Severijnse i John Sam- 
son, publiká pa Caribisch 
Netwerk, ta bin dilanti ku 
Rijna a bira un represen- 
tante spesial pa e tres mu- 
nisipionan partikular di 
Hulanda. E ta bai atendé 


Partidonan polítiko ta haña 
Tempu pa habitantenan di Boneiru mes 
skohe nan Gezaghebber 


ku plaka i trese proyek- 
tonan pa e islanan for di 
fondo di Union Europeo 
i Nashonnan Uní. Te na e 
momentu akí Nolly Ole- 
ana ta fungi komo Geza- 
ghebber interino. 
Hulanda ta un di e poko 
paisnan ku no tin Burge- 
meester 
i 
Gezagheb- 
ber direktamente skohé. 
Mayoria partido polítiko 
ke pa Boneiru tin algu di 
bisa den esaki, a sali na 
kla for di un rekorido di 
Caribisch Netwerk. 
Awor e representante 
di Reino, ku Hulanda ta 


postulá, mester bini ku 
mínimo dos kandidato. 
Despues miembronan di 
Konseho Insular por duna 
konseho ken mester nom- 
bra. Finalmente Konseho 
di Minister na Den Haag 
ta disidí ken ta bira Geza- 
ghebber na Boneiru. 


A bira tempu 
Di e dos partidonan 
mas grandi, solamente 
Demokrat ta na fabor pa 
un gezaghebber skohé 
dor di habitantenan. “A 
bira tempu, esaki prefe- 
riblemente mi ke skirbi 
ku lèter kapital, diki skir- 
bí,” lider polítiko di De- 
mokrat, Clark Abraham, 
ta reakshoná. 
E otro partido grandi, 
UPB, ta mira mas bien 
pa e keda manera e ta. 
E partido ta haña ku un 
gezaghebber mester ta 
independiente. “Sin pre- 
ferensia polítiko.” Miem- 
bro di Konseho Insular 
Jona Chirino, ta bisa. Sí 
polítika lokal tin mas di 
bisa ken ta bira, pe ta in- 
deseabel. Un gezagheb- 


ber no mester tin fabor di 
paga na niun hende. 


Popular pero sin ko- 
nosementu 
M21 di Daisy Cof- 
fie, ku tin un asiento den 
Konseho Insular, ta haña 
ainda muchu tempran pa 
habitantenan skohe nan 
Gezaghebber. Esaki por 
kondusí na un gezagheb- 
ber ku ta popular, pero sin 
konosementu i tin abili- 
dat riba e tereno di órden, 
regla, mantenshon di leu 
i regulashon. Sí M21 ta 
haña ku polítika boneri- 
ano mester por haña mas 
bos 
den 
presentashon 
kandidatonan. Esaki awor 
ta sosodé dor di e repre- 
sentante di Reino. 
MPB, ku dos asien- 
to, no ta haña ku mester 
skohe un gezaghebber di- 
rektamente, pero e parti- 
do tambe ta mira gustosa- 
mente ku Boneiru mester 
tin mas di bisa den e nom- 
bramentu. Konseho Insu- 
lar lo mester por skohe 
e gezaghebber, huntu ku 
Hulanda, lider polítiko di 


MPB, Hennyson Thiel- 
man, ta bisa. 


Mas influensia 
“Hulanda no ta laga 
bai asina fásil,” èks Geza- 
ghebber Edison Rijna, ta 
bisa. “Esaki ta sosodé 
tambe huntu ku Boneiru. 
Sí mi ta papia di propio 
eksperensia, e ora ei Kon- 
seho Insular tambe taba- 
tin un bos aki den, na mi 
opinion.” 
Tòg Rijna ta haña, 
meskos ku Demokrat, 
MPB i M21, ku Boneiru 
mester por tin mas in- 
fluensia riba e nombra- 
mentu. E por ta sí algu 
mas, loke por ta mas kla 
i fuerte for di banda di 
Konseho Insular. Nan 
konosé nan hendenan i 
sa kiko habitantenan ke i 
mester sòru pa tin sosten 
di e poblashon. 
Polítika lokal, segun e 
èks Gezaghebber, awor 
mester palabrá ku Den 
Haag ku mester buska 
un hende ku realmente ta 
bini di Boneiru i ta papia 
papiamentu. 


8 
Djárason 24 mei 2023 


KRALENDIJK -- E 
sinku organisashonnan di 
kuido i e tres sindikatonan 
ku ta representá e emplea- 
donan na islanan BES, tin 
e deseo pa yega na un kon- 
trakt kolektivo pa e sektor 
di kuido na Boneiru, St. Eu- 
statius i Saba. 
Durante un reunion di 
tres dia ku a tuma lugá me- 
dio mei, Fundashon Mari- 
adal, Sint Eustatius Health 
Care Foundation, Sint Eu- 
statius Auxiliary Home, 
Mental Health Caribbean 
i Saba Cares, ku e sindi- 
katonan AFBW, All for 1 
i SUPLUA, a traha pa ar- 
monisá nan enfoke pa asina 
desde awe trabou igual ta 
paga igual. 
E reunion a tuma lugá 
na St. Maarten i lo sigui na 
sèptèmber di aña akí. Na 
e momentu ei, partidonan 
ke yega na akuerdonan 
konkreto tokante e kolekti- 
vo nobo, Kolektivo di Kui- 
do pa BES, ku ta aplikabel 
pa na promé lugá e sinku 
organisashonnan di trabou i 


Pa organisashonnan di kuido BES 
Paso konkreto pa yega na CAO konhunto 


nan empleadonan. 
Pa medio di e enfoke 
riba harmonisashon, nan a 
igualá e elementonan prin- 
sipal di kondishonnan la- 
boral primario ku ta eksistí 
den e dos kolektivo separá 
ku Fundashon Mariadal i e 
organisashonnan di kuido 
na Saba i Sint Eustatius. 
E 
reunion 
di 
parti- 
donan di kuido ta un kon- 
tinuashon di e konferensia 
‘Huntu nos ta mas fuerte’, 
ku a tuma lugá na yüli 
2022 na St. Maarten. Den 
e konferensia ei, partido 


a konstatá ku e kuestion- 
nan relashoná ku personal 
i merkado laboral ku kada 
un di e islanan ta topa, por 
abordá efektivamente sola- 
mente sí nan traha huntu. E 
organisashonnan di kuido 
ta eksperensiando un pre- 
shon kresiendo pa falta di 
personal. Esaki tin impakto 
riba kalidat i kontinuidat 
di kuido i ta suprayá e ur- 
gensia di tuma medida kon- 
hunto. E harmonisashon di 
kondishonnan laboral pri- 
mario entre e sinku orga- 
nisashonnan di kuido, ta 


impulsá mobilidat, hasien- 
do trabou na Saba i Sint 
Eustatius mas atraktivo i ta 
kontrarestá konkurensia en- 
tre partidonan. E partidonan 
di Kolektivo di Kuido ta de- 
seá di duna e siguiente stap 
na sèptèmber, un Kolektivo 
di Kuido konhunto pa tur 
sinku organisashon di kui- 
do i nan empleadonan. Par- 
tidonan ta hasi esaki basá 
riba un ambishon konhunto 
ku nan tin ku e Kolektivo di 
Kuido BES. 
E akuerdo di koalishon 
di Gobièrnu 2021-2025, 


‘Un futuro mehor pa henter 
Reino’, ta duna partidonan 
un punto di salida impor- 
tante. Igualdat i resiprosi- 
dat ta forma parti di esaki, 
inkluso e esfuerso pa hasi 
Boneiru, Saba i Sint Eusta- 
tius, un parti igual di Hu- 
landa. 
Den e konteksto ei, e 
kolektivo di kuido BES 
konhunto mester kontribuí 
spesífikamente na e kapa- 
sidat pa sigui brinda kuido 
di kalidat haltu na residen- 
tenan di BES, awor i e aña- 
nan bini. Por logra esaki pa 
medio di personal ku ta i lo 
kontinuá ta bon entrená, ku 
un kolektivo ku tin kondi- 
shonnan di trabou bon, 
kompetitivo i ku ta kon- 
tribuí na empleabilidat sos- 
tenibel di e empleadonan. 
Relashoná ku e nivel di 
kondishonnan di trabou, 
partidonan ta enfoká riba e 
kolektivo di kuido na Euro- 
pa Hulandes i en partikular 
e kolektivo di kuido pa hos- 
pital, salú mental i kuido na 
kas. 


KRALENDIJK-- Ware- 
house Bonaire su konstruk- 
shon pa un entrada nobo ta 
sigui. No ta visibel ainda pa 
públiko kon e trabounan ta 
avansando, pero BONERI- 
ANO a kombersá ku repre- 
sentante di e supermerkado 


Konstrukshon Warehouse kanando bon 


pa splikashon. 
“Aktualmente nos ta for 
di skema. Intenshon tabata 
pa tur kos ta kla fin di yüni. 
Pero esaki no ta e kaso.” 
Fecha definitivo no tin pero 
BONERIANO por a kom- 
prondé ku te ainda ta spera 


di por ta kla ku tur kos pa 
fin di luna. 
Mas aleu BONERIANO 
a komprondé ku tin mas 
konstrukshon na kaminda, 
pero no kier a divulgá mu- 
chu di esaki. 


Siña di bo historia, 
kultura i naturalesa 


TELBO kanal 70 Flamingo TV kanal 23 

KPCN ta buska: 
ASPIRANTE DI POLIS 


Bo tin kurashi? Nos tin e trabou! 


Mas informashon? 
Bishitá www.rijksdienstcn.com/vakatura 


Fecha di klousura: 7 di yüni 2023 


KRALENDIJK -- Mi- 
nister Franc di protekshon 
di derecho, ta na Boneiru 
pa un bishita di trabou. Pro- 
bechando di su bishita, e 
minister kende ta hopi in- 
teresá den historia i kultura 
di e isla, a haña un rekorido 


Minister Weerwind impreshoná 


bou di guia di Bòi Antoin di 
FuHiKuBo. 
Antoin den forma am- 
plio a duna e minister, di 
desendiente 
surinameño, 
informashon di Boneiru i 
e relashon ku e isla tin ku 
Sürnam. Ta trata di suri- 


nameñonan ku a bin traha 
na Boneiru den fábrika 
di paña i tambe den toren 
di kontròl aéreo, meskos 
tambe di otro banda boneri- 
anonan ku a bai traha na 
Sürnam den pasado prinsi- 
palmente den konstrukshon 


di reil di trein. 
Durante un stòp na 
Mangazina di Rei, Mini- 
ster Weerwind a haña sp- 
likashon amplio di historia 


i kultura di Boneiru. 
Ayera tardi e minister a 
klousurá su bishita ku un 
konferensia di prensa. 


Kamarógrafonan di 
Bonaire.tv 


Kamarógrafonan di Bonaire.tv Mary Sint Jago i 
Clarissa Korstjens, a risibí sertifikado kurso historia i 
kultura na Fukikubo. Trahando pa Fuhikubo sigur ta 
na su lugá pa esnan ku ta laborá sá tokante historia i 
kultura di Boneiru. 

KRALENDIJK -- Djalu- 
na 22 di mei un grupo di 
mucha tabata riba tereno na 
altura di Jossy Boekhoudt 
Ballpark. 
Ta trata di studiantenan 
di grupo 8 ku ta haña lès di 
téknika na SGB. 
Kada salta dos siman, 
nan ta haña lès. Djaluna a- 
tardi e lès tabata diferente. 
E muchanan por a eksperi- 


Muchanan di SGB a lansa rakèt 


mentá i pensa huntu, na kua 
manera nan por buta e rakèt 
bai mas haltu posibel, u- 
sando bòter di awa. 
Nan tabata pòmp pa hin- 
ka airu den e famoso rakèt. 
E muchanan a gosa un bòl i 
di un manera kreativo, por 
a wak kua rakèt a bai mas 
haltu, mas mihó. 
Riba potrèt e muchanan, 
dosentenan i algun rakèt. 


K R A L E N D I J K / 
GOUDA – E munisipio 
di Gouda a gana e premio 
Jantje Beton i ku esaki a 
keda eligí komo e mihó 
munisipio amikal di hun- 
ga na Hulanda. 
Prensès Beatrix a pre- 


Munisipio Gouda ta gana 
premio Jantje Beton 


sentá e premio, huntu ku un 
di e miembronan di hurado 
i otro personanan ku a a- 
tendé e parti di e programa. 
Anualmente mas ku 350 
mil mucha ta partisipá na 
aktividatnan i proyektonan 
di Jantje Beton. 


Jantje Beton ke sigurá 
ku tur mucha i hóben na 
Hulanda i Karibe Hulan- 
des, por hunga i move dia- 
riamente den nan propio 
ambiente. 
Na Boneiru tambe tin 
un parke di Jantje Beton. 

Win i Maria 50 aña bida matrimonial 


Win i Maria Martha-Goeloe, resientemente a selebrá nan 50 aña di bida matrimonial. 
Ta na su lugá pa selebrá kos, loke a sosodé tambe ku e pareha, huntu ku famia ser- 
kano i konosínan. Win ta un persona bon konosí na Boneiru, un persona ku a laborá 
hopi aña pa WEB i tin konosementu amplio pa loke ta trata koriente. Durante nan 
selebrashon, tabatin un persona masha spesial di bishita, loke sigur e pareha a keda 
kontentu ku su presensia. Ta trata di Maria su di dos mama, Rita Statie (na bèrdè). 
Un persona ku e tin masha apresio pe. Asina huntu nan tabatin un anochi plasentero, 
selebrando nan 50 aña kasá, na Kunuku Djèkdjèk. 


KRALENDIJK – Ta 
importante pa kuida pos- 
nan ku mulina riba nan. E 
posnan akí ta sirbi pa hopi 
funshon, pero meskos tam- 
be ta hasi mal uso di nan i 
tin diferente ku no ta den 
funshon, pasobra no tin un 
programa di mantenshon 
struktural. 
Prinsipalmente den tem- 


Importante pa kuido pos ku mulina 


porada di sekura, e posnan 
ku mulina ta proba nan im- 
portansia. Kabritu, buriku i 
para, por haña awa pa bebe, 
Meskos tambe kunukero- 
nan por haña awa pa nan 
bestianan. 
Loke sí ta notabel ku tin 
personanan ku ta saka awa 
for di e posnan pa uso den 
konstrukshon. 


Mester komprondé ku e 
awa akí ta destiná pa bestia 
por haña awa bebe i pa ku- 
nukeronan duna nan besti- 
anan. 
Tin mas òf ménos 18 
pos ku mulina na Boneiru. 
Mester menshoná ku aktu- 
almente tur no ta funshoná. 
Riba e foto Pos di Ka- 
vula. 

Bòi Antoin di FuHiKuBo a tene un kaminata den sentro di Playa djadumingu 
atardi, ku personal di e seshon di komunikashon di RCN. Nan tabatin bishita for 
di Hulanda. Durante e kaminata, Antoin a splika di historia di sentro di Playa. 


Kaminata den sentro di Playa 


Despues di basta temporada, e edifisio di BCS i FuHiKuBo, a haña un bachi nobo. 
Un danki speshal na Edsel Anthony i Yellowman, den nan ora liber i dia di fiesta, a 
duna un man den esaki. Tony i su kasá, Meligia, kende for di prinsipio a pinta 'Yabi 
di pasado. Porta pa futuro’, FuHiKuBo i Bonaire Communication Services, tambe a 
bin hasi nan parti. 


Edifisio BCS i FuHiKuBo den bachi nobo 


KRALENDIJK- Últi- 
mamente por a mira ku 
a kita tur e lusnan na fèlt 
di deporte Chio Semeleer 
na sentro di bario Nort’i 
Saliña. Despues a pone lus 
nobo riba e fèlt. 
Ta konosí ku ta hasien- 
do trabou di mantenshon 
na vários fasilidat depor- 
tivo riba nos isla. Tin tur 


A kambia lus di fèlt 
Chio Semeleer 


indikashon ku fèlt Chio 
Semeleer ta na turno pa 
trabounan di mantenshon. 
BONERIANO a tuma 
kontakto 
ku 
diputado 
James Kroon pa ku esaki 
pero ainda no a risibí un 
reakshon. 
E potrètnan ta ilustrá 
momentu ku ta kita e lus- 
nan. 


Djárason 24 mei 2023 
13 


KRALENDIJK – No 
tur inisiativa di Hulanda 
ta mesun eksitoso na e 
parti karibense di Re- 
ino, pero e fenómeno 
Leerorkest sigur ta un 
di nan. Punto mas haltu 
di e eksistensia korto di 
Leerorkest Bonaire, ta- 
bata e presentashon pa 
Rei 
Willem-Alexander, 
Reina Máxima i prensès 
di trono Amalia, durante 
nan bishita e aña akí na 
Boneiru. 
Na 2017 a hasi e tras- 
paso. El a kuminsá na 
Kòrsou, despues a sigui 
Aruba i na 2020 Boneiru, 
segun 
Marco de Souza, kende 
18 aña pasá a pone e pro- 
mé piedra di Stichting 
Leerorkest ku entre tantu 
ta konta ku mas di shen 
ruman. Esaki di akuerdo 
ku un publikashon di e 
boletin di Gabinete di 
Gezaghebber, Bon Bini 
Boneiru. 


Ministerio 
E ministerio di husti- 
sia i siguridat ta supsidiá 
diferente proyekto riba 
e islanan riba tereno di 
empoderamentu pa yuda 
hóbennan pa desaroyá 


Marco de Souza (1964) a nase na Brasil. 


No tur inisiativa di Hulanda ta resultá eksitoso 
Leerorkest un di e inisiativanan eksitoso 


nan abilidatnan sosial, pa 
asina den nan bida nan 
por hasi eskoho positivo. 
Na Boneiru ya tabata 
eksistí un proyekto ‘Sola- 
mente abo ta disidí ken 
bo ta’, ku ta dirigí riba 
deporte. E ministerio ta- 
bata dispuesto pa finansiá 
esaki finansieramente. 
A topa ku De Souza na 
un momentu no oportuno. 
“Esaki ta un periodo drùk. 
Mester konkluí entrega di 
relato anual i petishon di 
supsidio. Hopi trabou di 
kantor pues, pero mi ta 
musikant tambe. Leer- 
orkest ta mi pashon, pues 
gustosamente mi ta papia 
tokante dje.” 


Brasa habrí 
De Souza nunka an- 
terior tabata na Boneiru. 
“Mara mi sa promé kon 
importante e isla ta. Mi ta 
sintí mi serka e boneriano 
ku hopi amor pa nan isla. 
Hendenan ta hopi sosial- 
mente enbolbí. Hopi lihé 
mi a traha amistat. Loke 
tabata importante, tabata 
di por a konta riba sosten 
di Gobièrnu lokal. Geza- 
ghebber Rijna a tresé mi 
den kontakto ku tur tipo 
di hende. Komo orga- 


nisashon hulandes nos a 
keda risibí ku brasa habrí, 
mi tabatin e eksperensia 
di un bon biní kayente.” 
De Souza ta konta 
ku el a regresá Boneiru 
na diferente okashon pa 
eksplorá e posibilidat- 
nan. El a papia ku hopi 
hende i organisashon, pa- 
sobra pa yega na éksito, 
e apoyo lokal ta impor- 
tante. Desde Hulanda nos 
por ofresé sí sosten, pero 
bo tin mester di e hende- 
nan ku ta biba riba e isla i 
ku realmente ta bai pe. Pa 
presentashon el a bai en 
buska di un organisashon 
lokal. Esei a bira Manga- 
zina di Rei. 


Aktuashon 
“Nos ta duna Leer- 
orkesten e espasio pa 
skohe propio espasio i 
propio aserkamentu dor 
di skohe serka kua situ- 
ashon lokal e nesesidat ta 
kuadra. Na Boneiru por 
ehèmpel a skohe pa traha 
hopi huntu ku gruponan 
di baile di musikal lokal. 
Regularmente ta presentá 
konhunto. Mi no por bisa 
otro ku Mangazina di Rei 
a organis’é hopi bon.” 
Na 2020 nos a kumin- 
sá ku Kolegio San Luis 
Beltran na Rincon. Entre 
tantu, danki na sosten di 
e ministerio di enseñansa, 
kultura i siensia, un di 
dos a bin aserka, Kolegio 
San Bernardo. 
De Souza ta mantené 
kontakto intensivo ku 
e lider di proyekto, He- 
leen Christiaan-Quartel, 
manager i treiner di Man- 
gazina di Rei. Kasi se- 
manalmente, semper tin 
algu ku mester regla, riba 
tereno di instrumento, 
reparashon òf material di 
siña. Na Amsterdam nos 
tin un depósito ku mas di 
dies mil instrumento ku 
nos a akumulá durante e 


añanan, òf a haña komo 
donashon. Nos tin mas 
aleu nos propio tayer ku 
kuater trahadó i 30 bo- 
luntario pa reparashon di 
instrumento. 


Siudadania 
Awor nos ta bai kumin- 
sá na Saba i St. Eustatius 
tambe. Ei nan e reto ta pa 
haña dosente i direktor di 
muzik. Nos a pensa algu 
di e asina yamá muzi- 
kantnan ku ta aktua ano- 
chi den restorant. Sí sem- 
per nan a toka kitara, pero 
un biá ke hasi algu otro, 
por ehèmpel nos por en- 
tregá un klarinèt. Nos ta 
duna nan treinen online. 
A kambio nan mester ta 
dispuesto pa bira dosen- 
te di Leerorkest. Tin biá 
nos ta duna tambe lès via 
zoom na mucha. 
Na Boneiru e fase pi- 
loto ta tras di lomba. “Mi 
ta kontentu awor ku dos 
skol, pero mi ke mas. Tin 
nesesidat pa esaki, nos 
ta hopi mas tantu ku un 


programa di edukashon 
musikal. Nos tin tambe e 
meta sosial pedagógiko. 
Nos ta yuda mucha pa de- 
saroyá nan abilidatnan di 
siudadania. Den un orke- 
sta semper bo por toka 
solo, bo ta siña tambe pa 
duna otronan espasio pa 
bo mes dal un paso atras. 
Tin biá e no ta logra i tin 
frustrashon. E ora ei ta 
palabrá kon sí por.” 


Invershon 
De Souza: “Muzik tin 
un balor grandi, pero ta 
tambe un medio pa hasi 
muchanan fuerte i felis. 
No solamente resistente, 
pero tambe orguyoso. Ta 
probá ku atenshon positi- 
vo ta kontribuí na un imá- 
gen propio positivo. E ta 
pues tambe un invershon 
den e sosiedat.” 
Nos por hasi esaki, 
danki na e supsidio di e 
ministerionan, pero pa 
organisá 
aktividatnan, 
nos ta en buska di fondo 
adishonal. 


Na 2021 Leerorkest Bonaire a haña bishita di e tempu 
ei Minister di OCW, Ingrid van Engelshoven. 


14 
Djárason 24 mei 2023 


KOLOFÓN 
Editor: Bonaire Communication Services N.V. 
Kaya Irlanda 12, 
Tel. 717-8482 
Redakshon: extrabon@gmail.com 
aviso: avisobon@gmail.com 
Wèpsait: www.extraboneiru.com 
Facebook: Extra Boneiru 


Direktor 
Shirley Martis 
785-3824 
796-3824 


Redakshon 
Papi Antoin 
Nathaly 
Evertsz-Ipcedencia 
Velli Gijsbertha 
Edson Pietersz 
Ibi Piar (deporte) 


Partner na Aruba 
Awe Mainta 
Partner na Kòrsou 
Extra 
Partner na Boneiru 
Live99 


Layout 
Maya Beaumont 


Konsehero: 
Bòi Antoin 
786-6818 
Aviso 
avisobon@gmail.com 


Awèl si, ta di lamentá pasó si ta- 
bata den fin di aña, nos lo taba- 
tin ham, sùlt i rabu. 


Outo a dal pòrki mata riba 
kaminda Lagun 


Fort Oranje 
Manera ta konosí, 
Fort Oranje ta e edifi- 
sio di piedra mas bieu 
di Boneiru. Un monu- 
mento importante, ku 
bo no por imaginá e 
liña di kosta sin dje, 
meskos ku bo no por 
imaginá bo e mesun 
liña di kosta aki sin edi- 
fisionan manera Kèrki, 
Passangrahan, Bestu- 
urskantoor, Plasa i ..... 
Van der Dijs. 
Historia oral di Bo- 
neiru ta mustra ku for 


di hopi aña pasá kaba 
tabatin klòk na Fort 
Oranje. Despues ku a 
traha un torno, a pone 
e klòk den dje. Tabata 
bati e klòk aki pa an- 
unsiá ora. Mester tene 
kuenta ku den tempu 
pasá oloshi tabata un 
luho. Masha tiki hen- 
de tabatin un oloshi 
di man. Mas bien nan 
tabata kalkulá ora riba 
posishon di solo òf ta- 
bata skucha e klòk na 
Fort Oranje bati pa sa 
kuant’or tabatin. 


Polisnan, ku tabata 
stashoná na Fòrti, ta- 
bata bati klòk. Kada 
ora tabata un sla. Den 
transkurso di tempu ta- 
batin diferente klòk riba 
e torno aki. 


Regalu di CSM 
Esun aktual ta un re- 
galu di C.S.M. – Cura- 
caosche Scheepvaart 
Maatschappij —, un 
kompania pa kua hopi 
Boneriano a nabegá. 
Na fin di luna di mart 
1953 e bapor di zeta 


‘Latia’ di N.V. Petro- 
leum Maatschappij ‘La 
Corona’ a drenta haf di 
Kòrsou ku na bordo un 
klòk destiná pa e torno 
na Fòrti. 
E kompania ‘Caril- 
lons, Torenklokken en 
Torenuurwerkenfa- 
brieken Van Bergen’, 
situá na Heiligerlee, 
Hulanda, a traha e klòk 
aki. C.S.M. a laga traha 
e klòk aki komo un re- 
galu na pueblo di Bo- 
neiru i kier a mustra ku 
e opsekio aki su apre- 
sio pa e bon servisio ku 
marineronan boneria- 
no a duna e kompania 
aki. 
Un parti grandi di e 
tripulashon di tènker- 
nan di C.S.M. tabata 
konsistí di Boneriano. 


Entrega 
Entrega di e klòk aki 
na Gezaghebber di Bo- 
neiru e tempu ei, W.G. 
(Weis) Haseth, a tuma 
lugá djaweps dia 4 di 
yüni 1953 mèrdia dor 
di señor E.H. Larive, 
direktor athuntu di N.V. 
C.S.M. 


E klòk aktual ku ta kologá den e torno ku tin na Fort Oranje, po- 
pularmente yamá Fòrti, meskos ku hopi otro edifisio i artefakto na 
Boneiru, tambe tin su historia. Lástima ku hopi bes informashon 
tokante nan historia no ta bini dilanti. Ta bon pa bai bèk den historia 
di e klòk aki, ku por sierto no ta un historia asina bieu. 


E klòk di Fòrti 


Den tempu bieu, se- 
gun un informe ku a 
sali den e publikashon 
‘De Passaat’ di C.P.I.M. 
i C.S.M., tempu ku tur 
kas no tabata poseé 
un aparato di radio ai- 
nda i hendenan mester 
a kana den e kayanan 
skur di Kralendijk ku 
yudansa di lantèrna, 
un instrumento ku por 
a duna oranan ofisial 
tabata un nesesidat 
grandi. 
Klaramente ku den 
algun 
kas 
tabatin 
oloshi, pero riba kaya 
no tabata posibel pa sa 
kuant’or tin. Tambe ta 
sosodé ku Gezagheb- 
ber di e tempu ei kier 
a kontrolá si e polisnan 
tabata na nan pòst. 
I loke ta mas impor- 
tante, si anochi nan ta- 
bata lantá. Di e manera 
aki a buska un solush- 
on aktivo pa e dos 
problemanan aki. 
Di un dje doñonan 
di kunuku na Boneiru 
Gezaghebber a haña 
un klòk, ku nan a 
kologá na Fòrti. 


Inlubidabel© 

KONSEHO DI IGLESIA DI KÒRSOU 
Simposio Internashonal, 1 di yüni 2023 
“Sklabitut: efekto i liberashon 
Bos di iglesia, ántes i awor” 
Orario: 8 or di mainta pa 12.00 di mèrdia 
Lugá: Iglesia Hosanna, Kaminda Saliña 135 


Últimamente e atenshon pa e parti skur di kolonialismo hu- 
landes i sklabitut ta kresiendo, pero sorprendemente ta papia 
masha poko di e papel ku iglesia i religion a hunga relashoná ku 
e temanan akí. Te ainda. Pero resientemente diferente universi- 
dat di Hulanda i di Kòrsou a kuminsá investigá e envolvimentu 
di iglesia pa loke ta trata sklabitut i kolonialismo. 
Iglesia tabata un ekstenshon di gobièrnu kolonial? 
Ta bon konosí ku pa largu tempu a hustifiká sklabitut ku 
Biblia den man i a ignorá e bosnan diferente, kontrali. 
Kon pasado di sklabitut ta funshoná te dia di awe den e 
diferente komunidatnan religioso ku a nase for di e historia aki? 
Djaweps 1 di yüni 2023 lo tuma lugá den Domkerk na Utre- 
cht Hulanda un simposio internashonal tokante e tópikonan akí, 
bou di ouspisio di Konseho di Iglesia di Hulanda. A traha e 
programa di e simposio den konsulta estrecho ku representante 
di diferente iglesia di Hulanda, di e partinan Karibense di Reino 
Hulandes, Sürnam i Indonesia. 
Meta di e simposio ta pa reflekshoná riba e manera kon 
sklabitut ketu bai ta afektá bida di persona ku ta desendiente di 
hende sklavisá. E pregunta sentral ta: kon iglesia por kontribuí 
na drecha e relashon aktual entre e diferente partnernan envolví 
den e asuntu delikado akí? 
Hiba kombersashon tokante e asuntunan akí ta habri espa- 
sio pa hende eksperenshá momentunan emoshonante ku ta liberá 
i konektá a la bes. 
Por asistí na e simposio akí sea físikamente den Domkerk na 
Utrecht òf online. 
P’esei mes Konseho di Iglesia di Kòrsou ta organisá riba 
djaweps 1 di yüni benidero, un reunion den e edifisio di Iglesia 
Hosanna ku ta keda na Kaminda Saliña 135. Pa medio di 
lifestream por partisipá di e manera akí na e simposio en kues- 
tion. Diferente orador, entre otro profesor dr. Rose Mary Allen 
i dr. Martijn Stoutjesdijk, lo tira lus riba e papel ku iglesia a 
hunga den tempu di sklabitut i kolonialismo hulandes. Nan lo 
hasi esaki pa medio di 4 kaso di estudio. 
Den e di dos parti di e programa lo trata e papel di iglesia 
awendia i den futuro. Lo sera e programa ku un selebrashon 
kòrtiku. 
A krea den e programa oportunidat pa den grupo chikí dis- 
kutí i interkambiá idea tokante entre otro kon sklabitut te dato 
dia di awe tin su efekto den nos komunidatnan religioso. Nos 
mester libra nos di e peso di sklabitut, sí òf nò? 
Lo tin komunikashon ku e grupo reuní na Utrecht pa informá 
nan di e desaroyo di e enkuentro den Iglesia Hosanna na Kòr- 
sou. Asina tambe lo manda pa e pènel sintá den Domkerk na 
Utrecht, pregunta ku surgi for di e enkuentro akí na Kòrsou. Di 
e manera akí nos ke garantisá un envolvimentu mas aktivo i 
efektivo di Kòrsou den e simposio internashonal na Hulanda. 
E idioma ku lo usa durante di e simposio na Hulanda ta hu- 
landes. E interkambio di idea entre esnan presente den Iglesia 
Hosanna e mainta ei, por tuma lugá den e idioma di kada hende 
su preferensha. E simposio lo dura te mas o ménos 12.00 or di 
mèrdia. Lo ofresé algu di konsumo na tur presente. E entrada ta 
grátis. 
Sea asina bon di inskribí bo partisipashon na e simposio pa 
medio di curacaocouncilofchurches@gmail.com òf via what- 
sapp +5999 6870262. Menshoná e palabra Simposio. 
Pa kalke pregunta of informashon adishonal por hasi tambe 
uso di e dos puntonan di kontakto akí. 


Un eskritor ta bai ta kei- 
ru den kaya ora ku e ta topa 
ku un amigu. Nan ta ku- 
mindá otro i ta kuminsá na 
papia. Durante mas di mei 
ora e eskritor ta papia kuné 
di su mes, sin para ni un in- 
stante. Diripiente e ta stòp 
un momento, ta hasi un 
pousa, i ta bisa: “Bon, ya 
nos a papia bastante di 
mi. Awor laga nos papia 
di abo: kon bo a haña mi 
último novela?”. 


E ta un ehèmpel grasioso di 
aktitut vanidoso, di un vani- 
dat bastante simpel. En bèr- 
dat, mayoria di bisionan ta 
tambe bastante simpel. 
Pero en kambio soberbia 
tin kustumber di mani- 
festá su mes bou di for- 
manan mas kompleho ku 
esnan di e eskritor bobo 
ei. Soberbia tin e tenden- 
sia na presentá su mes di 


forma mas hipókrita, e a 
slùip di e skernan mas sor- 
prendente di bida di e 
hende, bou di aparensianan 
sumamente 
diverso. 


Soberbia sa bon ku si e mustra 
kara, su aspekto ta repugnante 
i ta p’esei un di su strategianan 
mas usual ta di skonde su mes, 
skonde su kara i disfrasá su 
mes. E ta bai skonde su mes 
denter di otro aktitut aparente- 
mente positivo, ku semper ta 
keda kontaminá. 


A kontinuashon nos ta presentá 
8 disfras usual di soberbia 
p’asina ku bo sa na identifik’é 


1) Algun bia e ta disfrasá su 
mes di sabiduria, di loke nos 
lo por a yama un soberbia in- 
telektual ku ta subi riba un 
aparensia di rigor ku no ta otro 
kos ku orguyo arogante. 


2) Otro bianan e ta dis- 
frasá su mes di koheren- 
sia, i ta laga personanan ka- 
mbia nan prinsipio na lugá di 
tribi na kambia nan konduk- 
ta inmoral. Komo ku nan no 
ta biba manera nan ta pensa, 
nan ta resolvé esaki pensan- 
do manera nan ta biba. So- 
berbia ta stroba nan di mira 
ku koherensia den eror nun- 
ka por transformá loke ta 
malu den bon. 


3) Tambe e por disfrasá su 
mes di un afan kaluroso di 
hasi hustisia, ora den fon- 
do loke ta move den nan ta 
un sentimentu di despresio i 
revancha. Nan a pone odio 
aden i na lugá di hasi esfuer- 
so den pordoná, nan ta pre- 
tendé di kalma nan ansiedat 
ku vengansa i resentimentu. 


4) Tin okashonnan den kua 
soberbia ta disfrasá su mes 


di afan pa defendé e bèrdat, 
di un ortodoksia arogante i 
iritá, ku ta abusá di otronan; o 
di un afan di detayá tur kos, di 
huzga tur kos , di ke tin opinion 
firme riba tur kos. Tur e aktitut- 
nan aki tin e kustumber di tin su 


orígen den e orguyo bobo i 
simpel di esun ku ta kere di ta 
semper poseedor eksklusivo 
di e bèrdat. Na lugá di sirbi e 
bèrdat, nan ta us’é —di un 
sombra di dje—, i nan ta kaba 


E 8 disfrasnan di soberbia i 
kon desenmaskará nan 


Sigui lesa pag.13 

THE BOTTOM – Ini- 
siando 18 di yüni i fina- 
lisando 18 di òktober, pa 


THE BOTTOM – Man- 
teniendo na e proseduranan 
di e reglanan di Konseho 
Insular di Saba, frakshon 
di WIMP, den su kapasidat 
komo miembro di Kon- 
seho Insular, den un karta 
pa Gezaghebber Johnson, 
ta informá tokante e akue- 
rdonan di Komishon Sen- 
tral i Predisio, ku mester 
kumpli kuné. 
Den e karta, e frakshon, 
ku ta konsistí di mayoria 
di e konseho insular di e 
isla, ta informá ku Elsa Pe- 
terson, lo tuma posishon 
komo miembro di e komi- 
shon sentral i Rolando Wil- 
son ta bira e vise miembro 
den mesun komishon du- 


Tokante akuerdo di Komishon Sentral i Presidio 
Frakshon di WIPM ta informá Gezaghebber 


rante su ousensia. 
Komishon Sentral ta ka- 
minda ta diskutí riba dife- 
rente tópiko legislativo pro- 
mé ku vota den Konseho 
Insular. Mas aleu frakshon 
di WIMP ta informá ku 
Vito Charles, ta bira lider 
di frakshon i ta representá 
e partido den Presidio. A 
apuntá Elsa Peterson komo 
lider di frakshon interino i 
ta sinta den Presidio mo- 
mentu ku Charles no tei. 
Presidio ta kaminda ta 
atendé i diskutí asuntu- 
nan atministrativo, meskos 
tambe tuma desishon to- 
kante tópikonan ku ta riba 
agènda pa reunion di Kon- 
seho Insular. 
D.r.p.d. Rolando Wilson, Elsa Peterson i Vito Charles. 


Coach di vòlibòl ta bishitá Saba 


PHILIPSBURG – St. 
Maarten a bolbe kuminsá 
ku eksportashon di deteni- 
donan sentensiá pa Hu- 
landa. E luna akí, dor di 
medidanan di siguridat, a 
manda kuater prezu ku kas- 
tigu pa maltrato pisá, bou di 
kua morto, leshon humano i 
violashon di menor di edat, 
Hulanda. Ta tene kuenta ku 
mas traslado. E luna akí ta 


Eksportashon di detenido pa Hulanda 


sigui en todo kaso ainda 
tres. 
Mantenshon di lei na St. 
Maarten ta moviendo riba 
tur tereno, di investigashon 
te ehekushon di kastigu 
imponé, ya desde e pais a 
bira outónomo na 2020. 
Apesar di supervishon di 
Hulanda despues di 13 aña, 
ainda e kuerpo polisial di 
St. Maarten tin falta di per- 


sonal i un prizòn nobo no 
a yega mas leu ku riba un 
mesa di pintura. Despues 
di orkan Irma, prizòn di 
Pointe Blanche a risibí asi- 
na tantu daño, ku e tempu ei 
mester a trasladá un kanti- 
dat di detenido pa Hulanda. 
Debí na falta struktural 
di kapasidat di detenshon, 
ta lagando detenidonan bai 
den libertat mas tempran. 


un temporada di kuater 
luna, Patricio Bridgewa- 
ter, bou di e plan general 


i guia di Saba Volleyball 
Association, ta bai prepará 
e selekshon femenino U23 
i ekiponan maskulino, pa 
partisipá na e kampionato 
ECVA U23 na Dominica i 
British Virgin Islands. 
Tambe e coach ta bai 
asistí i desaroyá e plan 
di desaroyo di vòlibòl di 
SABA NF, representá e 
mihó interes di NORCE- 
CA, ECVA iSAB-NF, pa 
promové vòlibòl interior i 
di bich na Saba. “Vòlibòl 
ta un deporte komunitario. 
De fakto e ta mas ku sola- 
mente un deporte, e ta pro- 
mové diversidat kultural, 
tresiendo hende huntu pa 
hunga i siña i ofresé e opor- 


tunidat pa krea relashon di 
amigu pa bida largu. For di 
konstrukshon di karakter, 
manera liderazgo, trabou 
den tim, rèspèt i komuni- 
kashon pa e benefisionan 
físiko pa keda salú i aktivo, 
presidente di SVA, Kemaul 
Lee, a bisa. 
Den e simannan ku ta 


bini, Saba Volleyball As- 
sociation ta bai invitá tur 
hóben hungadó di vòlibòl 
amatùr i eksperensiá bou 
di 23 aña, ta bini i forma 
parti di e treinen nashonal. 
Esaki ta un bon oportunidat 
pa talentonan hóben pa tin 
e oportunidat pa representá 
Saba na un nivel nashonal. 


¡Gracias por haber respondido mi llamado!” 04/25 


Mensaje de la Virgen Maria Reina de 
La Paz desde Medjugorje 
25 de ABRIL de 2023 
“Queridos hijos, los invito a todos a ser portadores 
de la paz y de la alegría de Jesús resucitado para 
todos aquellos que se encuentran alejados de la 
oración; a fin de que el amor de Jesús, a través de 
sus vidas, los transforme a una nueva vida de 
conversión y santidad. 

W I L L E M S TA D - - 
Djasabra 20 di mei 2023 
sentral di polis a dirigí un 
unidat pa Curaçaostraat, 
pa un kas ku tabata na 
kandela. 
Na yegada di e unidat, 
a bin topa un kas di palu 
konsistiendo di dos parti, 
ku tabata kompletamente 


Kas ta kima kompletu 


na kandela. 
Personal di brantwer ku 
a yega na e sitio a trata na 
kombatí e kandela, pero 
no por a evitá ku e kas a 
kima kompletu. 
Personal di Departa- 
meno di Reshèrshi ta kon- 
tinuá ku e investigashon. 


W I L L E M S TA D - - 
Djadumingu 21 di mei 
2023 unidat di Barber a 
detené riba òrdu di fiskal 
di Ministerio Públiko, e 
hòmber M.E.M. di 71 aña 
di edat nase na Kòrsou. 
E hòmber ta sospechá 


Detenshon pa menasa i maltrato 


di menasa i maltrato den 
esfera relashonal. Su de- 
tenshon a tuma lugá na 
Krakeel. Despues di a 
present’é dilanti di un fis- 
kal ouksiliar, el a keda en- 
karselá pendiente di mas 
investigashon. 


W I L L E M S TA D - 
-Djaluna 22 di mei, polis 
a haña informashon ku e 
siklista ku tabata enbolbí 
den un aksidente di trá- 
fiko ku a tuma lugá dja- 
sabra 20 di mei a fayesé. 
E aksidente a tuma lugá 


WILLEMSTAD-- Pro- 
mé Minister Pisas e reuni sr 
Edison Rijna riba 16 di mei. 
E bishita aki tabata unu di 
kortesia kaminda sr. Rijna a 
haña e oportunidat pa duna 
Promé Minister sr. Pisas un 
introdukshon di su funshon 


Promé Minister sr. Gilmar Pisas a reuní 
ku sr. Edison Rijna 


nobo na Boneiru. 
Sr. Rijna su funshon 
nobo ta enviadó special 
di Islanan BES pa ku fon- 
donan di UE, NU i tambe 
relashon nan di komersio 
ku Latino Amérika. 


W I L L E M S T A D - 
-Djaluna 22 di mei 2023, 
Miembronan di Parlamento 
a bin huntu den un Komi- 
shon Sentral pa risibí un 
presentashon tékniko di e 
tim di eksperto, relashoná 
ku e “Onderlinge Regeling 
Samenwerking 
bij 
her- 
vormingen”. 
Esaki a tuma lugá djalu- 


Riba “Onderlinge Regeling Samenwerking bij hervormingen" 
Komishon Sentral di Parlamento a risibí un presentashon 


na 22 di mei. 
Durante e presentashon, 
sr. Monte, ku a representá 
e tim di eksperto, a duna 
un splikashon di e “Onder- 
linge Regeling Samenwerk- 
ing bij hervormingen” i a 
kompará e areglo aki ku e 
proposishon di COHO. Al- 
abes a duna un splikashon 
di e ròl di Parlamento rela- 


W I L L E M S TA D - 
-Djaluna 22 di mei un 
hòmber a presentá na 
warda di reshèrshi pa a- 
tendé un asuntu. 
Durante di su presensia 
na warda, el a kuminsá 
menasá i insultá un em- 
pleado pa despues ban- 
doná e edifisio. Personal 
di reshèrshi a sali tras di 
e hòmber i a logra par’é 


Detenshon pa menasa i violashon 
di lei di opio 


den su vehíkulo riba Cu- 
baweg. Den e vehíkulo 
aki tabatin un dama oku- 
pante. 
Polisnan a hasi un kon- 
tròl tantu na e duo komo 
den e outo i a haña un 
kantidat di droga ku nan 
tabatin den nan poder. 
Na e sitio a detené e 
hòmber A.F.M. di 28 aña 
di edat i e dama G.R.S.M. 


di 26 aña di edat, ámbos 
nase na Kòrsou pa viola- 
shon di e lei di opio i me- 
nasa. 
Despues di a presentá 
e sospechosonan dilanti 
di un fiskal ouksiliar, a 
ordená enkarselamentu di 
A.F.M. pendiente di mas 
investigashon. 
A laga e dama den li- 
bertat. 


Morto den tráfiko 
riba 
Argentinaweg. 
A 
konsekuensia di e vários 
heridanan e víktima a bin 
fayesé 
A 
identifiká 
komo 
Anthony A. D’abreu de 
Poulo, nase dia 17 di mei 
1957 na Kòrsou. 


shoná ku e “Onderlinge Re- 
geling Samenwerking bij 
hervormingen”. 
Despues 
vários Miembro di Parla- 
mento a hasi pregunta, ku 
sr. Monte a kontestá. 

ORANJESTAD -- Po- 
copoco ta haya data di e 
ultimo censo grandi cu Ofi- 
cina Central di Estadistica a 
haci na 2010. Cada 10 aña 
ta haci un Censo, cu ta e 
manual a base di cual Gobi- 
erno por forma su maneho. 
Revisando e datonan publi- 
co por constata con e pobla- 
cion ta desaroya, basa riba 
e datonan acumula. 
Aworaki Aruba su pobla- 
cion ta consisti di 107.151 
persona. E crecemento di e 
poblacion di Aruba ta de- 
termina principalmente pa 
e cantidad di personanan 
migrando pa Aruba, kitan- 
do e cantidad di persona cu 
ta bandona e isla. 
Sinembargo, 
Oficina 
Central di Estadistica ta 


ORANJESTAD -- Fun- 
dacion lanta Papiamento 
ta sumamente honra y gra- 
dicido pa por a ricibi un 
reconocimento 
unico 
y 
special di Post Aruba N.V. 
pa conmemora dia 22 di 
mei 2023, e fecha Funda- 
cion Lanta Papiamento a 
keda lansa na 2009, pues 
ta cumpli 14 aña cu FLP ta 
existi. 
Y pa conmemora e fe- 
cha di 21 di mei, 20 aña 


Munye Oduber-Winklaar, boneriano bibá na Aruba, a partisipá wikènt pasá na e 
parada di nashonalidatnan bibá na Aruba. El a haña respaldo musikal di algun 
hóben di Rincon Boyz, ku Daniel riba akordion. 


Personanan naci den exterior ta domina den 
poblacion di 35 pa 59 aña 


mustra cu e modelo pa fu- 
turo crecemento di e pobla- 
cion, tanto crecemento nat- 
ural (cantidad di nacemento 
kitando e fayecidonan) y e 
migracion net (cantidad di 
hende cu ta drenta kitando 
esnan cu ta bay) mester 
wordo teni na considera- 
cion. 
Pa proyecto e poblacion 
cu lo ta bibando na Aruba 
pa aña 2040, un modelo 
nobo di proyeccion a wordo 
desaroya den cooperacion 
di Departamento di Esta- 
distica di Hulanda, unda 
cu e panorama di fertilidad 
y mortalidad y e patronchi 
di migracion di individu- 
onan naci na Aruba y naci 
den exterior den e ultimo 
20 añanan a wordo teni na 


cuenta. 
Segun e modelo di 
proyeccion nobo aki, pa 
2040 e poblacion di Aru- 
ba ta consisti di 116.918 
persona ((55,051 homber 
y 61,867 muhe), di cual 
44.5% ta naci den exte- 
rior. Cambio significante 
den fertilidad y mortalidad 
como patronchinan di mi- 
gracion di ciudadanonan 
naci na Aruba y esnan den 
exterior por impacta e ac- 
tual proyeccionnan pa cual 
lo mester haci un revision 
di e proyeccionnan si esa- 
ki sosode. Te cu 31 di de- 
cember ultimo, 35.5% di e 
poblacion di Aruba ta naci 
den exterior. En total, tin 
persona bibando na Aruba 
di 138 diferente pais y 99 


diferente nacionalidad. 
Mester bisa, segun CBS, 
cu e entrada di migrant- 
enan na Aruba den e ultimo 
50 añanan pa gran parti a 
wordo influencia door di e 
situacion economico riba e 
isla y esun di e region. Tin 
periodo di entradanan gran- 
di di stranheronan sigui pa 
caida den e influx aki. Si 
analisa e datonan acumula 
door di CBS, por constata 
cu na aña 2020 di e total di 
poblacion di Aruba, 68.235 
persona ta naci na Aruba y 
39.930 ta naci den stranhe- 
ria. 
Pa 2025 67.982 ta naci 
na Aruba y 43.646 den ex- 
terior. E cifranan ta yega 
mas cerca di otro na 2040 
ora cu di e poblacion total 
di Aruba 64.894 ta naci riba 
e isla aki y e resto di e po- 
blacion, cu ta 52.024 ta per- 
sonanan naci pafo di Aruba. 
Ta calcula cu pa e tempo ey 
e poblacion di Aruba lo ta 


casi 117 mil persona. 
Di mira e datonan dis- 
ponibel di 2020, por bisa 
cu e categoria di edad unda 
cu esnan naci pafo di Aruba 
ta surpasa esnan naci na 
Aruba ta entre 50 y 54 aña. 
Tin 3609 persona naci na 
Aruba y 4853 persona naci 
pafo di Aruba. E ciudada- 
nonan naci pafo di Aruba ta 
prevalece den e categoria di 
edad di 40 pa 54 aña. 
Den e edad aki Aruba 
tin 23.434 persona di cual 
mayoria, esta 13.157 (com- 
para cu e resto di 10.277) 
ta naci pafo di Aruba. Y pa 
aña 2025 e pronostico ta cu 
esnan naci pafo di Aruba lo 
domina tambe den cantidad 
te den e categoria te cu 59 
aña, pues cuminsando den 
e categoria di 35 pa 59 ta 
e categoria unda tin mayo- 
ria di hende naci pafo di 
Aruba. E ora lo tin 17.353 
persona naci pafo di e isla y 
13.346 naci aki. 


FLP ta duna Post Aruba 
N.V. danki 
cu Papiamento a haya e 
status oficial. E Comision 
di Stampia di Post Aruba a 
scoge un aña pasa pa e tema 
Papiamento y a elabora e 
stampianan den e contexto 
cultural di custumbernan, 
flora, fauna y tur locual cu 
ta di Aruba. 
Den e siguiente potret- 
nan por admira e entrega di 
e prome stampia di e emi- 
sion ‘Papiamento’ y e en- 
velop di prome dia. 


Munye a bria den parada 
di nashonalidat 

KRALENDIJK/MA- 
DRID – Polis spañó a a- 
restá kuater sospechoso pa 
a kologá un pòpchi pretu ku 
e shirt di e hungadó di Real 
Madrid, Vinícius Junior, na 
un brùg, na yanüari e aña 
akí. Riba e pòpchi taba- 
tin un pankarta ku e teksto 
‘Madrid ta odia Real’. 
E pòpchi di blas tabata 
mará na su garganta den o- 
ranan di mainta riba e dia di 
e partido entre Real i Atlé- 
tico Madrid, den e kompe- 
tensia di kopa spañó. Polis 
despues di a kita e pòpchi, 
a anunsiá ku lo kuminsá ku 
un investigashon na e posi- 


Detenshon pa deskriminashon kontra Vinícius Jr. 


bel motibu rasismo. 
Ku ayudo di imágen di 
kámara di siguridat, por a 
yega na detenshon di e sos- 
pechosonan. Hopi biá faná- 
tikonan di Atlético ta usa 
e mensahe riba e pankarta, 
pero gruponan di fanátiko 
ta desmentí di tin algu di 
aber ku e pòpchi. 
E 
atakante 
brasilero, 
Vinícius, mas biá tin di 
aber ku rasismo. Dos dia 
pasá mester a interumpí un 
wega kontra Valencia, djis 
despues ku el a kuminsá, 
debí na un suseso despues 
ku un fanátiko tras di un di 
e palunan di gol a yama e 


hungadó makaku i a hasi 
seña di makaku kontra dje. 
Despues di e partido, 
Vinícius, kende a haña tam- 
be un karchi kòrá debí na 
pushamentu, a reakshoná 
rabiá riba e insidente. El 
indiká riba Instagram ku e 
kompetensia spañó awor ta 
konta ku rasismo. E ta haña 
ku klupnan spañó i orga- 
nisashonnan di futbòl mes- 
ter hasi mas pa pone un fin 
na esaki. 


Sosten 
Real Madrid a reakshoná 
fuerte kontra rasismo kon- 
tra e astro. Vicínius a haña 


sosten for di rònt mundu 
di fanátikonan. Na Brasil e 
imágen di Kristu e Salbadó, 
a keda sin lus un ora largu 
komo sosten na e futbolista. 
E organisashon di Liga 
Spañó a bisa ku e ta bai 
hasi mas pa laga tur forma 


di violensia i rasismo, pafó 
di stadion. E liga a hasi de- 
nunsia nuebe biá di rasismo 
kontra Vinícius e último 
dos temporadanan. Den 
mayoria kaso ta trata di de- 
nunsia ku nunka a yega na 
persiguishon. 


KRALENDIJK— Fin 
di di siman torneo ABCS 
50 i 60+ a tuma lugá na 
Julio Angela Ballpark. Den 
wega final di 50+ Ban Serio 
Kòrsou a titulá kampion, 
miéntras ku Marlins Kòr- 
sou a resultá sup-kampion. 


Resultado kampeonato ABCS 


Astros Aruba a keda na di 
terser lugá. Pa loke ta we- 
ganan 60+ Tiger Vet’s di 
St.Maarten a resultá tim 
kampion i Bonaire Stars a 
titulá sup-kampion. Hun- 
gadó mas balioso e resultá 
di ta e pitcher Gene Proctor. 


A entregá tambe algun 
premio individual manera 
ekipo mas disiplina, mihó 
bate i hungadó mas balio- 
so. Den kategoria di dama 
Merry Piar a resulta pitcher 
ganado i Tanusi Delano 
hungadó mas balioso. 

Fuente/Foto: 


STINAPA 


Barbí 
Den dia semper ta mira mancha di barbí (Mulloidichthys martinicus) ta zueif riba ref sin ta hasi mashá. 
Aktividat di ola ta move nan bai bini. De bes en kuando nan ta baha bai den santu entre e koralnan pa 
buska algu di kome. Anochi sí nan ta mashá aktivo, nan ta koba bòltu santu pa buska bichi i kabaron. 
Nan tin dos antena bou di nan kachete pa fula den santu sí tin presa. 
Ora no ta uza e antenanan, nan ta dobla nan warda den dos nachi ku nan tin bou di nan kachete. E echo 
ku den dia semper ta haña nan na grupo, probablemente ta pa protekshon. 
Un piská yagdó ta ménos inkliná pa ataká un mancha di piská ku ataká un piská solitario. Ora un barbí 
bishitá un salon di limpiesa, e ta kambia koló bira kòrá. 


13-cup Food Processor 


CityShopBonaire 
Kaya International #36 
717.3666 
700.6442 


30 


ANIVERSARIO 


309 


11 pc Combo 
Ninja Power Blender 249 

Robot 
Vacuum Cleaner 


6-piece bowl set 

